CELEX: 62009TN0386
Language: da
Date: 2009-10-05 00:00:00
Title: Sag T-386/09: Sag anlagt den 5. oktober 2009 — Grúas Abril Asistencia mod Kommissionen

21.11.2009   
            
            
               DA
            
            
               Den Europæiske Unions Tidende
            
            
               C 282/61
            
         Sag anlagt den 5. oktober 2009 — Grúas Abril Asistencia mod Kommissionen
   (Sag T-386/09)
   2009/C 282/114
   Processprog: spansk
   
      Parter
   
   
      Sagsøger: Grúas Abril Asistencia, SL (Alicante, Spanien) (ved abogado R.L. García García)
   
      Sagsøgt: Kommissionen for De Europæiske Fællesskaber
   
      Sagsøgerens påstande
   
   
               —
            
            
               Det erklæres, at de spanke konkurrencemyndigheder og retsinstansers vurdering af klagen indgivet af den nuværende sagsøger GRUAS ABRIL ASISTENCIA, S.L. er i strid med artikel 81 EF og 82 EF.
            
         
               —
            
            
               Følgelig træffer Kommissionen for De Europæiske Fællesskaber, der vedtog den anfægtede beslutning, de nødvendige foranstaltninger og garantier for at tilskynde til nævnte ulovlige adfærds ophør og ved at pålægge de bøder og de sanktioner, der er passende for denne ulovlige adfærd, og BAS HERMANOS, S.L. indrømmes ret til erstatning for det tab, det har lidt som følge af nævnte overtrædelse.
            
         
               —
            
            
               Endelig fastslås det, at den adfærd, MAPFRE MUTUALIDAD DE SEGUROS Y REASEGUROS A PRIMA FIJA (nu MAPFRE, S.A.) har udvist over for sagsøgeren, der er dennes leverandør, ved ensidigt at pålægge satser for leveringen af de omhandlede tjenesteydelser, at fastsættelsen af lavere satser end omkostningerne ved disse tjenesteydelser, at det uberettigede og vilkårlige krav om at levere tjenesteydelserne på betingelser, der ikke aftalt i kontrakten (gennemførelsen af tjenesteydelsen med kraner påført MAPFRE’s logo), at truslen om at ophæve kontrakten, såfremt disse ydelser ikke blev leveret samt den endelige realisering af denne trussel udgør en tilsidesættelse af den spanske lov om beskyttelse af konkurrencen og af artikel 81 EF og 82 EF.
            
         
               —
            
            
               Kommissionen for De Europæiske Fællesskaber betaler sagens omkostninger.
            
         
      Søgsmålsgrunde og væsentligste argumenter
   
   Sagsøgeren i denne sag, som er en familievirksomhed, der udbyder tjenesteydelser med kraner til at bortslæbe køretøjer til vejhjælp.
   Sagsøgeren har ved sit søgsmål anfægtet den konkurrencestridige adfærd udvist af MAPFRE S.A., som inden for rammerne af et kontraktforhold, der består i anvendelse af kraner til bortslæbning og bugsering af køretøjer forsikret af MAPFRE, når denne eller dens forsikringstagere anmoder herom, ifølge sagsøgeren krævede, at den omhandlede tjenesteydelse blev udført med køretøjer påført MAPFRE’s logo, at der reklameres for dets forretningsmærke uden nogen form for modydelse, og har pålagt satser, der er lavere end omkostningerne til den leverede tjenesteydelse.
   Sagsøgeren har til støtte for sit søgsmål gjort gældende, at der foreligger en tilsidesættelse af de fællesskabsretlige konkurrenceregler.